Pravoslavci obilježili Veliki Petak, pred pravoslavni Vaskrs
Mitropolit Dabrobosanski Nikolaj kaže da je krajnje vrijeme da se primjenjuje jednak odnos prema svim građanima ove zemlje i da poštiva
Na hiljade hodočasnika je ispunilo Staroga Grada u Jerusalemu, obilježavajući Veliki Petak pred pravoslavni Uskrs; Via Dolorosa je bila prepuna ljudi koji su hodili stazom kojom je Krist, noseći križ, išao na raspeće; medju hodočasnicima je bilo ljudi iz brojnih zemalja i krajeva svijeta, koji su se na svakom od 14 Kristovih zaustavljanja, i sami zaustavili moleći U BiH je Mitropolit dabrobosanski Nikolaj u vaskršnjoj čestitci poručio je da je se ljubavlju vaskrsitelja pobjeđuje svaki grijeh i nastaj međusobno služenje. "Po jevanđeoskoj poruci, očekujemo da se vjera u Boga umnoži i uz međusobnu ljubav kruniše mirom i dobrom voljom među ljudima. Očekujemo s pravom da napadi i sve učestalije klevete na pravoslavni srpski narod u BiH, ali i van granica ove male balkanske zemlje, već jednom prestanu" - poručio je mitropolit. Mitropolit kaže da je krajnje vrijeme da se primjenjuje jednak odnos prema svim građanima ove zemlje i da poštivanje ljudskih prava ne ostane samo na papiru, nego da se samoodgovorno ugradi u svaku ličnost. "Zalažemo se da svaki narod u ovoj zemlji treba da ima, čuva i njeguje svoje posebnosti i svoja znamenja, jer ako ih nema, nema ni tog naroda u BiH" - naveo je mitropolit dabrobosanski. Gospodin Nikolaj naglašava da je ovo glavna poruka u duhu velikog praznika Vaskrsa, "jer se ljubavlju Vaskrsitelja pobjeđuje svaki grijeh i nastaje međusobno služenje". On je rekao da je vaskrsenjem Isusa Hrista ostvarena najveća nada čovječanstva i omogućeno vječno radovanje. "Hristos je vaskrsao da bi sobom vaskrsao cio rod ljudski. Smrt je poražena, bol i prolaznost ukinuti, zamijenjeni radošću i životom vječnim. Kao što se apostoli obradovaše Hristovim vaskrsenjem, tako se i mi radujemo, jer vaskrenjem Njegovim dođe radost vascijelom svijetu" - rekao je mitropolit.